
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ανώτατων ορίων υπερωριακής απασχόλησης των ερ¬ 
γαζομένων στις βιομηχανικές, βιοτεχνικές επιχειρήσεις, εκμε¬ 
ταλλεύσεις και εργασίες για το Β' ημερολογιακό εξάμηνο 1992. 1 
Όροι και διαδικασία για τη χορήγηση, ανανέωση και ανάκληση των 
αδειών εργασίας σε αλλοδαπούς καθώς και επιβολή χρηματικής 
εγγύησης για έξοδα επαναπατρισμού σε βάρος των καλούντων 

οιλλοδαπούς. 2 

Ίδρυση και Λειτουργία Λέσχης στο Παράρτημα Σχολής Αστυφυλά¬ 
κων Καρδίτσας... 3 

Προσωρινή άρση των μέτρων «περί καθορισμού λωρίδων αποκλει¬ 
στικής κυκλοφορίας των μέσων μαζικής μεταφοράς (Μ.Μ.Μ.)» 
κατά τη διάρκεια απεργιών ή στάσεων εργασίας των οδηγών 

των δημόσιων μέσων μαζικής μεταφοράς προσώπων. 4 

Χαρακτηρισμός αυτοκινήτων μικτού βάρους μέχρι και 3,5 τόννους 

ως αντιρρυπαντικής τεχνολογίας. 5 

Κατάρτιση - ψήφιση Οργανισμού Εσωτερικής Υπηρεσίας της Κοινό¬ 
τητας Λημεριού Ν. Ευρυτανίας. 6 

Υπαγωγή του προσωπικού της κοινότητας Δάφνης Ν. Ευρυτανίας 

στις δ/ξεις του Ν. 1188/81.. 7 

Υπαγο>γή του προσωπικού της κοινότητας Νοστίμου Ν. Ευρυτανίας 

στις δ/ξεις του Ν. 1188/81. 8 

Έγκριση παράτασης ομολογιακού δανείου ΔΕΗ 1982. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2094 (1) 


Καθορισμός ανώτατων ορίων υπερωριακής απασχόλησης των εργαζο¬ 
μένων στις βιομηχανικές, βιοτεχνικές επιχειρήσεις, εκμεταλλεύσεις 

και εργασίες για το Β' ημερολογιακό εξάμηνο 1992. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 1 του Ν.Δ. 515/70 
«περί χρονικών.ορίων εργασίας μισθωτών». 

2. Τις διατάξεις του Π.Δ. 368/89 «Οργανισμός Υπουργείου Εργα¬ 
σίας». 

3. Τις διατάξεις του άρθρου 16 του Ν. 1558/85 «Κυβέρνηση και 
Κυβερνητικά Όργανα». 

4. Την από 25.6.1992 γνωμοδότηση του Ανωτάτου Συμβουλίου 
Εργασίας, αποφασίζουμε: 

Καθορίζουμε τα ανώτατα όρια υπερωριακής απασχόλησης των ερ¬ 
γαζομένων στις βιομηχανικές, βιοτεχνικές επιχειρήσεις, εκμεταλλεύ¬ 
σεις και εργασίες (Δημοσίου και Ιδιωτικού Τομέα) για το Β’ ημερολο¬ 
γιακό εξάμηνο 1992, ως εξής: 

1. Των ναυπηγικών βιομηχανιών και βιοτεχνών, των συνεργείων 
επισκευής αυτοκινήτων της ΕΑΣ (για το ειδικευμένο τεχνικό προσω¬ 
πικό αυτών), των τεχνικών έργων οδοποιίας, εγγειοβελτιωτικών, αρ¬ 


δευτικών, αποστραγγιστικών, υδροηλεκτρικών, τουριστικών, λιμενι¬ 
κών και λοιπών έργων, των υπηρεσιών λειτουργίας, συντήρησης και 
επισκευής του μηχανικού εξοπλισμού του Υπουργείου Εσωτερικών και 
Νομαρχιακών Ταμείων, των εκτελουμένων από τις Υπηρεσίες του 
Υπουργείου Γεωργίας, έργων και εργασιών, των Ναυστάθμων και των 
εργοστασίων, εργοταξίων και συνεργείων των Ενόπλων Δυνάμεων, του 
Οργανισμού Λιμένα Θεσσαλονίκης και της Δημόσιας Επιχείρησης Ηλε¬ 
κτρισμού (ΔΕΗ), ως ανώτατο όριο τις σαράντα (40) ώρες. 

2. Των λοιπών, εκτός από τις ανάφερόμενες στην προηγούμενη πα¬ 
ράγραφο επιχειρήσεων, εκμεταλλεύσεων και εργασιών σε όλη τη χώρα, 
ως ανώτατο όριο τις τριάντα (30) ώρες. 

3. Για τις επιχειρήσεις που λειτουργούν όλο το 24ωρο με εναλλασσό¬ 
μενες ομάδες, σε περιπτώσεις έκτακτης ασθένειας ή αυθαίρετης απου¬ 
σίας εργαζόμενου κάποιας ομάδας, μπορεί για την κάλυψη της θέσης 
του εργαζόμενου που απουσιάζει και για χρονικό διάστημα μέχρι πέντε 
(5) ημέρες στον ίδιο μήνα, να απασχοληθούν υπερωριακά μέχρι τέσσερις 
(4) ώρες την ημέρα εργαζόμενοι της ίδιας ειδικότητας των άλλων ομά¬ 
δων εργασίας με αναγγελία προς την αρμοδία υπηρεσία, Διεύθυνση Ερ¬ 
γασίας, την επομένη ημέρα της απουσίας. 

4. Οι διατάξεις της απόφασης αυτής, δεν εφαρμόζονται στο προσω¬ 
πικό των αρτοποιείων, των αυτοκινήτων, των επιχειρήσεων, που δεν 
υπάγονται στις διατάξεις του Π.Δ/τος της 27/6-4/7/1932 καθώς και 
των επιχειρήσεων στις οποίες οι διατάξεις «περί οκταώρου» επεκτάθη- 
καν με τη μορφή αυτοτελών ρυθμίσεων χωρίς αναφορά στις διατάξεις 
του Π.Δ. τής 27/6-4/7/1932. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1992 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 

——4- 

Αριθ. 4803/13/8-ά (2) 

Όροι και διαδικασία για τη χορήγηση, ανανέωση και ανάκληση των 
αδειών εργασίας σε αλλοδαπούς καθώς και επιβολή χρηματικής εγ¬ 
γύησης για έξοδα επαναπατρισμού σε βάρος των καλούντων αλλο¬ 
δαπούς. 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ, ΕΡΓΑΣΙΑΣ, ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντες υπόψη τις διατάξεις: 

1. Του άρθρου 21 παρ, 2 του Ν. 1975/1991 «Είσοδος·- έξοδος, πα-/ 

ραμονή, εργασία, απέλαση αλλοδαπών...» (Α' 184). ' ' 

■ ' ' . \ 

2. Της υπ’ αριθ. Π31-15853/ΑΣ 8177 από 4.9.1991 απόφασης 
















ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


./ίρώθυποϋργόύ και Υπουργού Εξωτερικών «Καθορισμός αρμοδιοτή- 
,'ϊων;ΐτις Υφυπουργού Εξωτερικών Τσουδερού Βιργινίας» (Β’ 728), απο¬ 
φασίζουμε: 

ΚΕΦΑΛΑΙΟ Α' 

ΟΡΟΙ ΚΑΙ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 
Άρθρο 1 


Υποχρεώσεις εργοδοτών 

1. Εργοδότης, που προτίθεται να προσλάβει αλλοδαπό για εργασία, 
υποχρεούται να υποβάλει στην Επιθεώρηση Εργασίας του τόπου, όπου 
πρόκειται να τον απασχολήσει, αίτηση σε τρία αντίτυπα, στην οποία θα 
αναγράφονται και τα πλήρη στοιχεία ταυτότητας του αλλοδαπού συμπε¬ 
ριλαμβανομένου του αριθμού διαβατηρίου και της αρχής έκδοσης. 

2. Με την αίτηση υποβάλλονται και τα εξής δικαιολογητικά: 

α. Πιστοποιητικό οικογενειακής κατάστασης του αλλοδαπού, θεωρη¬ 
μένο από την οικεία Ελληνική Προξενική Αρχή, όπου αναφέρονται τα 
μέλη της οικογένειάς του, τα οποία συγκατοικούν και.συντηρούνται απ’ 
αυτόν. . Ά. , 

β. Επικυρωμένο πιστοποιητικό, μεταφρασμένο από το Υπουργείο 
Εξωτερικών, που να αποδεικνύει κατοχή γνώσης, τέχνης ή ειδικότητας 
του αλλοδαπού. 

γ. Ιδιωτικό συμφωνητικό εργασίας. 

δ. Κατάσταση των απασχολουμένων απ’ αυτόν ημεδαπών και αλλο¬ 
δαπών εργατών, θεωρημένη από τον αρμόδιο Επόπτη Εργασίας. 

ε. Εκκαθαριστικό σημείωμα εφορίας, από το οποίο να προκύπτει δη- 
λωθέν ετήσιο εισόδημα τριπλάσιο του ανειδίκευτου εργάτη και βεβαί¬ 
ωση φορολογικής ενημερότητας. 

στ. Πιστοποιητικό Υγείας Κρατικού Νοσοκομείου της χώρας προέ¬ 
λευσης του αλλοδαπού, θεωρημένο από την οικεία Ελληνική Προξενική 
Αρχή και μεταφρασμένο από το Υπουργείο Εξωτερικών, ότι δεν πάσχει 
από μολυσματική νόσο. 

ζ. Δήλωση του Ν. 1599/86, ότι αναλαμβάνει τήν κάλυψη των εξό¬ 
δων συντηρήσεως, νοσηλείας κάι επαναπατρισμού του αλλοδαπού, 
η. Αποδεικτικό του Ταμείου Παρακαταθηκών και Δανείων, ότι κατα¬ 
τέθηκε σ’ αυτό ποσό που καλύπτει τις τριμηνιαίες αποδοχές ανειδίκευ¬ 
του εργάτη. ... 

θ. Βεβαίωση του Ο.Α.Ε.Δ., ότι αναγγέλθηκε επί τρίμηνο η κενή θέση 
εργασίας και δεν καλύφθηκε. 

Άρθρο 2 
Καλλιτέχνες 

1. Όταν πρόκειται για απασχόληση αλλοδαπού καλλιτέχνη σε κέ¬ 
ντρο διασκεδάσεως, ή ανώτέρω αίτηση υποβάλλεται στο Υπουργείο Δη¬ 
μοσίας Τάξεως διά των οικείων Υπηρεσιών Αλλοδαπών ή Αστυνομικών 
Διευθύνσεων. 

2. Με την αίτηση υποβάλλονται τα υπό στοιχεία β, γ, δ, ε, στ, ζ, η 
της παραγράφου 2 του προηγουμένου άρθρου προβλεπόμενα δικαιολο- 
γητικά, και επιπλέον: 

α. Αντίγραφο της αδείας λειτουργίας του καταστήματος, 
β. Αντίγραφο της απόφασης κατάταξης του καταστήματος σε μια 
από τις κατηγορίες: Χορευτικό, Κοσμική Ταβέρνα, Καμπαρέ, Καφω¬ 
δείο ή Μπουάτ, που διαθέτει ορχήστρα, με εξαίρεση τη ΔΙΣΚΟΘΗΚΗ, 
όπου προσφέρεται ψυχαγωγία με μηχανήματα. 


Άρθρο 3 
Αλιεργάτες 

1. Όταν πρόκειται για απασχόληση αλλοδαπού ως αλιεργάτη με την 
ανωτέρω αίτηση υποβάλλονται τα υπό στοιχεία β/γ, δ, ε, στ, ζ, η της 
παραγράφου 2 του άρθρου 1 της παρούσας προβλεπόμενα δικαιολογη- 
τικά και επιπλέον: 

α. Βεβαίωση της αρμόδιας Λιμενικής Αρχής, από την οποία να προ¬ 
κύπτει η έδρα του νηολογίου, το επιτρεπόμενο όριο ατόμων (πλήρωμα), 
που μπορεί να επιβιβασθεί στο σκάφος, (σύμφωνα με το πιστοποιητικό 
ασφαλείας του ή άλλο επίσημο έγγραφο) και ότι το σκάφος δεν είναι πα¬ 
ροπλισμένο ή αργούν. , , ' 

β. Βεβαίωση του Ο.Α.Ε.Δ., ότι δεν υπάρχουν άνεργοι Έλληνες 
αλιεργάτες στην ευρύτερη περιοχή. 

.γ. Βεβαίωση της επαγγελματικής οργάνωσης των αλιεργατών, ότι 
δεν ; υπάρχουν, άνεργα μέλη τους/' 


2. Τα προαναφερόμενα δικαιολογητικά υποβάλλονται, αυτοπροσώ¬ 
πως ή με ειδικό πληρεξούσιο στην Επιθεώρηση Εργασίας της έδρας 
νηολογίου του σκάφους δύο (2) μήνες πριν από την έναρξη της (αλιευτι¬ 
κής περιόδου. 

3. Η κατά τα ανωτέρω χορηγούμενη άδεια εργασίας ισχύει για το 
χρονικό διάστημα της (αλιευτικής περιόδου, μετά την παρέλευση της 
οποίας παραδίδεται στην Υπηρεσία, που χορήγησε την άδεια παραμο¬ 
νής. 

;. ΚΕΦΑΛΑΙΟ Β' 

ΕΝΕΡΓΕΙΕΣ ΠΡΙΝ ΤΗΝ ΑΦΙΞΗ ΤΟΥ ΑΛΛΟΔΑΠΟΥ 
Άρθρο 4 

Ενέργειες Υπουργείου Εργασίας 

Το Υπουργείο Εργασίας διά των αρμοδίων του Υπηρεσιών ελέγχει 
την ακρίβεια και πληρότητα των δικαιολογητικών κάι αφού πεισθεί για 
τη σκοπιμότητα και αναγκαιότητα έλευσης του (αλλοδαπού, καθώς και 
την αδυναμία κάλυψης της κενής θέσης εργασίας από άλλον εργαζόμενο 
της αυτής ή παρεμφερούς ειδικότητας, σύμφωνα με το άρθρο 21 παρ. 1 
και 22 παρ. 7 του Ν. 1975/1991, διαβιβάζει τη σχετική αλληλογρα¬ 
φία στο Υπουργείο Δημοσίας Τάξεως, άλλως απορρίπτει το αίτημα. 

Άρθρο 5 

Ενέργειες Υπουργείου Δημοσίας Τάξεως 

1. Το Υπουργείο Δημοσίας Τάξεως ελέγχει την ύπαρξη ή μη λόγων 
δημοσίας τάξεως, ασφαλείας ή δημοσίου συμφέροντος για την έλευση 
του αλλοδαπού. 

2. Σε περίπτωση σύμφωνης γνώμης, διαβιβάζει σχετική αλληλογρα¬ 
φία στο Υπουργείο Εξωτερικών με κοινοποίηση στην αρμόδια Υπηρεσία 
του Υπουργείου Εργασίας και στις Αστυνομικές Αρχές καταγραφής αλ¬ 
λοδαπών του τόπου, όπου πρόκειται να εργασθεί ο αλλοδαπός. Σε κάθε 
περίπτωση ενημερώνεται σχετικά ο ενδιαφερόμενος εργοδότης από την 
αρμόδια Υπηρεσία του Υπουργείου Εργασίας. 

Άρθρο 6 

Ενέργειες Υπουργείου Εξωτερικών 

1. Το Υπουργείο Εξωτερικών δίδει εντολή στην αρμόδια Προξενική 

Αρχή του τόπου διαμονής του αλλοδαπού, προκειμένου να χορηγήσει σ’ 
αυτόν προξενική θεώρηση εργασίας. Στην Προξενική θεώρηση (αναγρά¬ 
φεται ο αριθμός της, κατά το προηγούμενο άρθρο, προέγκρισης του 
Υπουργείου Δημοσίας Τάξεως, ο εργοδότης στον οποίο πρόκειται να 
απασχοληθεί ο αλλοδαπός, η διάρκεια ισχύος της και η προθεσμία, 
εντός της οποίας υποχρεούται να παρουσιασθεί στην αρμόδια αστυνο- 
μική αρχή. · _ _ 

2. Η Προξενική Αρχή δύναται, σε όλως εξαιρετικές περιπτώσεις, να 
αναστέλει τη χορήγηση της θεώρησης, εφόσον υπάρχουν αντενδείξεις, 
τις οποίες επισημαίνει στο Υπουργείο Δημοσίας Τάξεως. 

ΚΕΦΑΛΑΙΟ Γ’ 

ΕΝΕΡΓΕΙΕΣ ΜΕΤΑ ΤΗΝ ΑΦΙΞΗ ΤΟΥ ΑΛΛΟΔΑΠΟΥ 
Άρθρο 7 

Υποχρεώσεις οιλλοδαπού - εργοδότου 

1. Με την άφιξή .του, ο (αλλοδαπός υποχρεούται: 

α. Να μεταβεί εντός 5νθημέρου, με ευθύνη του εργοδότη του, στη 
Διεύθυνση Υγιεινής της αρμόδιας Νομαρχίας για να τον παραπέμψει 
στο οικείο Νοσ/μείο για τις απαραίτητες αιματολογικές εξετάσεις. 

β. Να παρουσιασθεί μαζί με τον εργοδότη του στην αρμόδια Αστυνο¬ 
μική Υπηρεσία καταγραφής αλλοδαπών εντός μηνός, εκτός αν πρόκει¬ 
ται για καλλιτέχνη, ο οποίος υποχρεούται να παρουσιασθεί εντός τριη¬ 
μέρου. 

2. Στην Αστυνομική Υπηρεσία, όπου παρουσιάζεται ο αλλοδαπός, 
υποβάλλει τα ακόλουθα δικαιολογητικά: 

α. Αίτηση για χορήγηση άδειας παραμονής. 

β. Αίτηση για χορήγηση άδειας εργασίας. 

γ. Βεβαίωση εργοδότη για το χρόνο απασχόλησής του (όταν πρόκει¬ 
ται για εξαρτημένη εργασία). 

δ. Το ταξειδιωτικό έγγραφο (σε ισχύ). 

ε. Τρεις φωτογραφίες ταυτότητας. 

στ. Βεβαίωση Διεύθυνσης Υγιεινής ότι δεν πάσχει από μολυσματική 
νόσο. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ζ. Βεβαίωση ασφαλιστικού φορέα. 

η. Τα επιπλέον δικαιολογητικά που απαιτούνται για τους ημεδαπούς 
για την κατάληψη της ίδιας θέσης εργασίας. 

Άρθρο 8 

Ανανέωση αδειών παραμονής - εργασίας 

1. Για την ανανέωση αδειών παραμονής - εργασίας, εκτός των υπό 
στοιχεία α, β, γ, δ, ζ και η του προηγουμένου άρθρου δικαιολογητικών, 
υποβάλλονται επιπλέον: 

α. Αντίγραφο φορολογικής δηλώσεως εργοδότου και αλλοδαπού ερ¬ 
γαζομένου. 

β. Προκειμένου για επιχειρήσεις, κατάσταση απασχολουμένου προ¬ 
σωπικού θεωρημένη από την αρμόδια Επιθεώρηση Εργασίας. 

2. Η αίτηση για ανανέωση υποβάλλεται δύο (2) μήνες πριν λήξει η 
προηγούμενη άδεια παραμονής και εργασίας. 

Άρθρο 9 

Ενέργειες αρχών καταγραφής 

1. Σε περίπτωση εγκρίσεως οι αρχές καταγραφής αλλοδαπών προ¬ 
βαίνουν στις ακόλουθες ενέργειες: 

α. Ελέγχουν την πληρότητα των δικαιολογητικών. 

β. Καταγράφουν τον αλλοδαπό με τη συμπλήρωση ειδικού απογρα- 
φικού δελτίου και 

γ. Ενεργούν περαιτέρω ως προς την άδεια παραμονής, σύμφωνα με 
τις οδηγίες του Υπουργού Δημοσίας Τάξεως και διαβιβάζουν τα δικαιο- 
λογητικά για την άδεια εργασίας στη Διεύθυνση Εργασίας της αρμόδιας 
Νομαρχίας ή στη Διεύθυνση Απασχόλησης του Υπουργείου Εργασίας, 
όταν πρόκειται για εργασία σε περισσότερους από ένα Νομούς της Χώ¬ 
ρας. 

2. Σε περίπτωση αιτήσεως για παράταση της άδειας παραμονής για 
εργασία, ενεργούν σύμφωνα με την παράγραφο 1 του άρθρου 13 του Ν. 
1975/1991 και τις σχετικές οδηγίες του Υπουργείου Δημοσίας Τά¬ 
ξεως και διαβιβάζουν τα δικαιολογητικά με αιτιολογημένη πρόταση, 
στο Υπουργείο Εργασίας ή στην αρμόδια Νομαρχία κατά περίπτωση, 
για. τη χορήγηση ισόχρονης άδειας εργασίας. 

3. Η διάρκεια της άδειας παραμονής αλλοδαπών καλλιτεχνών δεν 
μπορεί να υπερβαίνει τους έξι (6) μήνες κατ’ ανώτατο όριο. 

Άρθρο 10 

Ενέργειες Υπηρεσιών Υπουργείου Εργασίας 

1. Σε περίπτωση αρχικής χορήγησης, οι εξουσιοδοτημένες από τον 
Υπουργό Εργασίας Υπηρεσίες, ελέγχουν τα δικαιολογητικά και εγκρί¬ 
νουν ή απορρίπτουν τη χορήγηση της άδειας εργασίας και τη διαβιβά¬ 
ζουν στην αστυνομική αρχή υποδοχής των δικαιολογητικών, αντίγραφο 
δε αυτής στον αντίστοιχο ασφαλιστικό φορέα. Η Αστυνομική Αρχή επι¬ 
δίδει την άδεια εργασίας στον ενδιαφερόμενο. 

2. Σε περίπτωση αιτήσεως για ανανέωση της άδειας εργασίας, αυτή 
γίνεται σύμφωνα με την προηγούμενη παράγραφο και εφόσον εξακολου¬ 
θούν να υφίστανται οι προϋποθέσεις της αρχικής έγκρισης. 

ΚΕΦΑΛΑΙΟ Δ' 

ΑΠΟΡΡΙΨΗ - ΑΝΑΚΛΗΣΗ ΑΔΕΙΩΝ ΕΡΓΑΣΙΑΣ 
Άρθρο 1Τ · 

Περιπτώσεις απόρριψης - ανάκλησης 

1. Το αίτημα για χορήγηση άδειας εργασίας απορρίπτεται στις εξής 
περιπτώσεις: 

α. Αν ο εργοδότης δεν τηρεί τις υποχρεώσεις, που απορρέουν από το 
νόμο και τις διατάξεις για την απασχόληση των εργαζομένων. 

β. Αν μετά την παρέλευση του αρχικού χρόνου μετάκλησης, λόγω 
επιτακτικών λόγων εθνικής οικονομικής πολιτικής, δεν εξυπηρετείται 
το συμφέρον της χώρας, να αυξηθεί ή ακόμα να διατηρηθεί στο υφιστά¬ 
μενο επίπεδο το αλλοδαπό εργατικό δυναμικό. 

γ. Αν πρόκειται για μερική ή με μειωμένες αποδοχές απασχόληση 
και η προερχόμενη απ’ αυτή αμοιβή, δεν επαρκεί για να καλύψει τις 
ανάγκες του ίδιου ή της οικογένειας του. 

δ. Όταν ο εργαζόμενος έχει προσληφθεί, χωρίς να τηρηθούν οι νόμι¬ 
μες διατυπώσεις. 


ε. Αν οι όροι εργασίας των αλλοδαπών είναι δυσμενέστεροι συγκρινό- 
μενοι με τους αντίστοιχους των ημεδαπών. 

στ. Αν ο αλλοδαπός δεν έχει την προβλεπόμενη ηλικία για εργασία, 
ζ. Όταν οι αιτήσεις είναι ελλείπεις ή προβλήθηκαν ανακριβείς ισχυρι¬ 
σμοί. 

η. Όταν οι όροι της σύμβασης εργασίας δεν είναι σύμφωνοι, με αυ¬ 
τούς, που προβλέπονται στην Ελληνική νομοθεσία. 

2. Η άδεια εργασίας ανακαλείται στις εξής περιπτώσεις: 
α. Αν ανακληθεί η άδεια παραμονής, 
β. Αν εκδόθηκε με βάση ανακριβή στοιχεία, 
γ. Αν παύσει να υφίσταται πλέον η εργασιακή σχέση, λόγω λύσεως 
της σύμβασης εργασίας, είτε κοινή συναινέσει, είτε με υπαιτιότητα ενός 
των συμβαλλομένων. -- 

Άρθρο 12 

Συνέπειες 

Αλλοδαπός, στον οποίο δεν εγκρίθηκε η χορήγηση άδειας εργασίας ή 
αυτή ανακλήθηκε, υποχρεούται να εγκαταλείψει το ελληνικό έδαφος, 
εντός 1 δνθημέρου το αργότερο, άλλως απευλαύνεταί. 

ΚΕΦΑΛΑΙΟ Ε/ 

ΑΛΛΑΓΗ ΕΡΓΟΔΟΤΗ - ΠΑΡΑΜΟΝΗ ΠΕΡΑΝ 5ΕΤΙΑΣ 
Άρθρο 13 

Έγκριση αλλαγής εργοδότη 

1. Για την αλλαγή εργοδότη, είδους απασχόλησης και μορφής εργα¬ 
σίας, απαιτείται προηγούμενη έγκριση του Υπουργείου Εργασίας, η 
οποία δίδεται σύμφωνα με τις προϋποθέσεις του άρθρου 21 του Ν. 
1975/1991, του άρθρου 1 παρ. 2 στοιχεία γ, δ, ε, ζ, η, θ και του άρ¬ 
θρου 4 της παρούσας. 

2. Αλλαγή εργοδότη δεν επιτρέπεται σε αλιεργάτες, για τους οποίους 
εγκρίθηκε η έλευση για μια αλιευτική περίοδο και για όσο χρονικό διά¬ 
στημα διαρκεί αυτή και σε καλλιτέχνες, που δεν συμπλήρωσαν μηνιαία 
απασχόληση στον ίδιο εργοδότη." ' 

, , Άρθρο 14 . 

Παραμονή και εργασία πέραν της 5ετίας 
Για την παραμονή για εργασία πέραν της 5ετίας, σύμφωνα με την 
παράγραφο 3 του άρθρου 13 του Ν. 1975/1991, λαμβάνονται ιδίως 
υπόψη, εκτός των προϋποθέσεων των άρθρων 21 και 22 παρ. 7 του 
ίδιου νόμου και η αναγκαιότητα και σκοπιμότητα συνέχισης της παρα¬ 
μονής - εργασίας του αλλοδαπού στη χώρα, η προσαρμοστικότητα του 
στην ελληνική κοινωνία, η κοινωνική ασφάλιση για την προηγούμενη 
5ετία σε φορέα κύριας ασφάλισης, η γνώση της ελληνικής γλώσσας, η 
υποβολή φορολογικής δήλωσης με δηλούμενο κατώτατο εισόδημα, για 
μεν τον εργαζόμενο εκείνο του ανειδίκευτου εργάτη, γιά δε τον εργοδότη 
σύμφωνα με τα οριζόμενα στο άρθρο 1 της παρούσας. 

Άρθρο 15' 

Ενημέρωση Υπηρεσιών 

Σε κάθε περίπτωση χορήγησης ή ανανέωσης άδειας εργασίας, ενημε¬ 
ρώνεται εγγράφως η αρμόδια Υπηρεσία του Υπουργείου Δημοσίας Τά¬ 
ξεως και η Υπηρεσία στην οποία αρχικά υποβλήθηκαν τα δικαιολογη- 
τικά. 

ΚΕΦΑΛΑΙΟ ΣΤ 

ΑΣΚΗΣΗ ΕΛΕΥΘΕΡΟΥ ΕΠΑΓΓΕΛΜΑΤΟΣ 
Άρθρο 16 
Προϋποθέσεις 

1. Αλλοδαπός, που επιθυμεί να έλθει στην Ελλάδα, για να ασκήσει 

ελεύθερο επάγγελμα ή να ιδρύσικατομική ή εταιρική επιχείρηση, υπο¬ 
βάλλει σχετική αίτηση στην Ελληνική Προξενική Αρχή της χώρας δια¬ 
μονής του. ■' , 

2. Η αρμοδία Προξενική Αρχή διαβιβάζει την αίτηση με τα λοιπά δι- 
καιολογητικά απ’ ευθείας στο Υπουργείο Εργασίας/Διεύθυνση. Απα¬ 
σχόλησης, με κοινοποίηση στο Υπουργείο Δημοσίας Τάξεως Η αίτηση 
συνοδεύεται από σχετική έκθεση του Εμπορικού Ακολρύζρυ της πρε¬ 
σβείας και ελλείψει αυτού του Προξένου, στην οποία παρέχονται πληρο¬ 
φοριακά στοιχεία για την εμπορική πίστη και γενικά την.επιχειρηματική 

Φ^σΐηριότητα του ενδιαφερομένου. 

Γ./ζΤΤο Υπουργείο Εργασίας αφού ενεργήσει σχετική έρευνα απευθυνό- 
ξ||ένα προς το Υπουργείο Εθνικής Οικονομίας και άλλους συναρμόδιους 
κάΐα περίπτωση φορείς, αποφασίζει για την παροχή ή μη της αιτουμέ- 
νης έγάρίσεως λαμβάνοντας ιδίως υπόψη το είδος της επιχείρησης, τις 
-γενικότερες συνθήκες της αγοράς, την απασχόληση ημεδαπών, το ύψος 
τουεισαχθησομένου συναλλάγματος κ.λπ. και σε περίπτωση σύμφωνης 
γνώμης διαβιβάζει τη σχετική αλληλογραφία στο Υπουργείο Δημοσίας 
Τάξεως. 

4. Το Υπουργείο Δημοσίας Τάξεως ενεργεί σύμφωνα με το άρθρο 5 
της παρούσας και εγκρίνει ή όχι τη χορήγηση θεώρησης εισόδου του αλ¬ 
λοδαπού στην Ελλάδα. Την απόφασή του γνωρίζει προς το Υπουργείο 
Εξωτερικών, με κοινοποίηση στο Υπουργείο Εργασίας και την αρμόδια 
αρχή καταγραφής αλλοδαπών. 

Σε περίπτωση έγκρισης το Υπουργείο Εξωτερικών ενεργεί σύμφωνα 
με το άρθρο 6 της παρούσας. 

Άρθρο 17 

Δικαιολογητικά · ' 

1. Ο αλλοδαπός υποβάλλει στην οικεία Προξενική Αρχή τα ακόλουθα 
δικαιολογητικά: 

α. Αίτηση στην οποία πρέπει να ,αναφέρονται τα πλήρη στοιχεία ταυ¬ 
τότητάς του (με κεφαλαία γράμματα του λατινικού αλφαβήτου και διά¬ 
κριση επωνύμου, ονόματος κ.λπ.), το είδος και η έδρα λειτουργίας της 
επιχείρησης ή του επαγγέλματος που θα ασκήσει και κάθε άλλο στοι¬ 
χείο, που εκτιμάται ότι έχει ουσιώδη επιρροή, για τη χορήγηση της 
άδειας. 

β. Πιστοποιητικό αρμόδιας Δικαστικής Αρχής της χώρας του, ,για 
την ποινική του κατάσταση. 

γ. Πιστοποιητικό Ιθαγένειας. 

δ. Πιστοποιητικό εγγραφής του σε Επιμελητήριο της αλλοδαπής. 

ε. Υπεύθυνη δήλωσή του, δεόντως θεωρημένη για το ποσό που προτί- 
θεται να επενδύσει στην Ελλάδα και ότι δε θα προβάλει κώλυμα ρήτρας 
αποφυγής διπλής φορολογίας, προκειμένου αποφύγει τη φορολόγησή 
του για εισόδημα, που θα αποκτήσει στην ( Ελλάδα. 

στ. Τυχόν άλλα επίσημα έγγραφα, τα οποία αυτός κρίνει σημαντικά 
για την υποστήριξη του αιτήματος του. 

2. Η αίτηση και τα συνοδεύοντα αυτή δικαιολογητικά, συντάσσονται 
ή μεταφράζονται στην ελληνική γλώσσα, με ευθύνη του αλλοδαπού. 

Άρθρο 18 

Ενέργειες μετά την άφιξη του αλλοδαπού 

1. Ο αλλοδαπός μετά την άφιξή του στην Ελλάδα, υποχρεούται να 
μεταβεί προς τακτοποίηση στην αρμόδια Υπηρεσία καταγραφής αλλο- 
δαπών, σύμφωνα με τα οριζόμενα στο άρθρο 7 της παρούσας, προσκομί¬ 
ζοντας επιπλέον και βεβαίωση της Τράπεζας της Ελλάδος για το ύψος 
του εισαχθέντος και δραχμοποιηθέντος συναλλάγματος. Επίσης υπο- 
χρεούται όπως εφοδιασθεί με ειδική άδεια άσκησης επαγγέλματος εφό¬ 
σον η Ελληνική νομοθεσία απαιτεί τούτο για την άσκηση του συγκεκρι¬ 
μένου επαγγέλματος. 

2. Η χορηγούμενη αρχική άδεια εργασίας είναι ετήσιας διάρκειας και 
ανανεώνεται, εφόσον η επαγγελματική του δραστηριότητα είναι επικερ¬ 
δής και επωφελής για την εθνική μας οικονομία και το κοινωνικό σύ¬ 
νολο. 

ΚΕΦΑΛΑΙΟ Ζ' 

ΑΠΑΓΟΡΕΥΣΕΙΣ 

Άρθρο 19 

1. Έγκριση έλευσης αλλοδαπού για εργασία δέ χορηγείται: 

α. Σε εργοδότη που κατά την τελευταία ΙΟετία," καταδικάσθηκε για 
παράνομη απασχόληση αλλοδαπού ή σε βάρος’ του βεβαιώθηκε παρά¬ 
βαση για τον ίδιο λόγο και μέχρι εκδόσεως απαλλακτικής απόφασης. 

β. Σε εργοδότη σε βάρος του οποίου βεβαιώθηκε, κατά το παρελθόν, 
παράβαση-του Ποινικού. Κώδ 1 *® Υ ια εγκλήματα που αναφέρονται στις 
προσβολές του πολιτεύματος, προδοσία της χώρας, γενετήσια ελευθερία 
και οικονομική εκμετάλλευση της γενετήσιας ζωής καθώς και παρά¬ 
βαση του Ν, 1916/1990 (Α' 187) «Για την προστασία της κοινωνίας 
από το οργανωμένο έγκλημα». 

•, ,γ. : Σε αλλοδαπό εργοδότη-, στον οποίο δεν επιτρέπεται η απασχόληση 
στη χώρα μας. 


δ. Σε επιχείρηση που δεν απασχολεί τουλάχιστον πέντε (5) Έλληνες. 
Εφόσον αυτή απασχολεί μεγαλύτερο αριθμό η αναλογία των (αλλοδα¬ 
πών απασχολουμένων έναντι των Ελλήνων πρέπει να είναι ένα προς 
δέκα. 

2. Έγκριση έλευσης δεν επιτρέπεται για αλλοδαπό: 

α. Που συμπλήρωσε δετή παραμονή και εργασία στη χώρα μας. 

β. Που εργάσθηκε σ’ αυτή και δεν έχει παρέλθει εξάμηνο από την τε¬ 
λευταία έξοδό του. 

γ. Που κατά το παρελθόν απελάθηκε ή διέμεινε παράνομα. 

3. Η άσκηση ελευθέρου επαγγέλματος σε αλλοδαπό, που εισήλθε χω¬ 
ρίς να τηρηθεί η διαδικασία της προέγκρισης, απαγορεύεται. 

4. Επίσης απαγορεύεται η έγκριση έλευσης (αλλοδαπού, ως οικιακού 
βοηθού. 

Άρθρο 20 

Δακτυλοσκόπηση αλλοδαπών 

Σε κάθε περίπτωση καταγραφής αλλοδαπού (εκτός των περιπτώ¬ 
σεων των άρθρων 7 και 12 του Ν. 1975/1991) δύναται να συμπληρώ¬ 
νεται και δακτυλοσκοπικό δελτίο αυτού. 

ΚΕΦΑΛΑΙΟ Η' 

ΕΠΙΣΤΡΟΦΗ ΕΓΓΥΗΤΙΚΩΝ ΕΠΙΤΑΓΩΝ 

Άρθρο 21 

1. Οι εγγυητικές επιταγές που κατατέθηκαν στο Ταμείο Παρακατα¬ 
θηκών και Δανείων επιστρέφονται στο δικαιούχο με τη λύση της σύμβα¬ 
σης εργασίας και αφού προσκομίσει τα εξής δικαιολογητικά: 

α. Βεβαίωση της Διεύθυνσης Εργασίας, ότι λύθηκε η εργασιακή 
σχέση και ότι δεν οφείλεται μισθός στον αλλοδαπή ή εισφορά σε ασφαλι¬ 
στικό ταμείο. 

β. Βεβαίωση της αρμόδιας Υπηρεσίας Αλλοδαπών, ότι ο αλλοδαπός 
ανεχώρησε οριστικά από τη χώρα. 

2. Σε περίπτωση αλλαγής εργοδότη η εγγυητική επιταγή επιστρέφε- 
ται στο δικαιούχο, εφόσον προσκομίσει βεβαίωση της Διεύθυνσης Απα¬ 
σχόλησης του Υπουργείου Εργασίας, ότι εγκρίθηκε η χορήγηση άδειας 
παραμονής και εργασίας για νέο εργοδότη. 

3. Αν δεν εγκριθεί η μετάκληση οιλλοδαπού, οι εγγυητικές επιταγές 
επιστρέφονται, ύστερα από έγγραφη παραγγελία των αρχών που δέχθη¬ 
καν τα δικαιολογητικά. 

4. Αν με αίτηση του εργοδότη ανακληθεί η εγκριθείσα μετάκληση αλ¬ 
λοδαπού, οι εγγυητικές επιταγές επιστρέφονται, εφόσον δεν χορηγή¬ 
θηκε προξενική θεώρηση εισόδου από αρμόδια Ελληνική Προξενική 
Αρχή, γεγονός που βεβαιώνεται από το Υπουργείο Εξωτερικών, άλλως 
μετά παρέλευση 4μήνου από τη χορήγηση της σχετικής θεώρησης εισό¬ 
δου. 

5. Σε περίπτωση που για οποιονδήποτε λόγο απαιτηθεί δαπάνη για 
την παλιννόστηση του αλλοδαπού,,αυτή βαρύνει τον εργοδότη και λαμ- 
βάνεται από τις κατατεθειμένες στο Ταμείο Παρακαταθηκών και Δα¬ 
νείων εγγυητικές επιταγές, ύστερα από έγγραφη παραγγελία της αρμό¬ 
διας για την απέλαση Υπηρεσίας. 

Άρθρο 22 
Ποινικές κυρώσεις 

Οι παραβάτες της παρούσας διώκονται και τιμωρούνται σύμφωνα με 
τις διατάξεις του άρθρου 458 του Ποινικού Κώδικα, εφόσον δεν τιμω¬ 
ρούνται βαρύτερα από άλλη διάταξη. 

Άρθρο 23 
Έναρξη ισχύος 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4691 


Η παρούσα απόφαση να δημοσιευθεί στην Εφημερίδα της Κυβερνή- 
σεως. £ 

Αθήνα, 29 Ιουλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΞΩΤΕΡΙΚΟΝ ΕΡΓΑΣΙΑΣ 

ΒΙΡΓΙΝΙΑ ΤΣΟΥΔΕΡΟΥ ΑΡΙΣΤ. ΚΑΛΑΝΤΖΑΚΟΣ 

Ίδρυση και Λειτουργία Λέσχης στο Παράρτημα Σχολής Αστυφυλάκων 
Καρδίτσας. 

Ο ΑΡΧΗΓΟΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις: 

α. Της παρ. 1 του άρθρου 21 του Ν. 1481/1984 «Οργανισμός 
Υπουργείου Δημόσιας Τάξης». 

β. Του Π.Δ. 164 «Ίδρυση και λειτουργία Παραρτήματος Σχολής 
Αστυφυλάκων Καρδίτσας». 

γ. Της υπ’ αριθ. 8000/8/2ζ από 29.12.87 απόφασής μας, 
«Ίδρυση, Οργάνωση, Λειτουργία και Έλεγχος Λεσχών Ελληνικής 
Αστυνομίας». 

2. Τις ανάγκες του Παραρτήματος Σχολής Αστυφυλάκων Καρδί¬ 
τσας, αποφασίζουμε: 

α. Ιδρύουμε Λέσχη Ελληνικής Αστυνομίας στο Παράρτημα της Σχο¬ 
λής Αστυφυλάκων Καρδίτσας. 

β. Η οργάνωση, η λειτουργία και ο έλεγχος της Λέσχης διέπονται 
από τις διατάξεις της υπ’ αριθ. 8000/8/2-ζ από 29.12.1987 απόφα¬ 
σής μας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1992 
Ο Αρχηγός 

ΣΤΕΦΑΝΟΣ ΜΑΚΡΗΣ 



Αριθ. ΑΜΕΟ/οικ,/4248 (4) 

Προσωρινή άρση των μέτρων «περί καθορισμού λωρίδων αποκλειστικής 
κυκλοφορίας των μέσων μαζικής μεταφοράς (Μ.Μ.Μ.)» κατά τη 
διάρκεια απεργιών ή στάσεων εργασίας των οδηγών των δημόσιων 
μέσων μαζικής μεταφοράς προσώπων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την παρ. 4 του άρθρου 52 του Κ.Ο.Κ., που κυρώθηκε με το Ν. 
614/77 (ΦΕΚ 167Α/77), όπως αντικαστάθηκε με το άρθρο 8 του Ν. 
1350/1983 (ΦΕΚ 55Α/83), και που αναφέρεται σε μέτρα ρύθμισης 
της οδικής κυκλοφορίας. 

2. Τις προγενέστερες αποφάσεις μας, με τις οποίες έχουν καθορισθεί 
λωρίδες αποκλειστικής κυκλοφορίας μέσων μαζικής" μεταφοράς 
(Μ.Μ.Μ.) στις οδούς Βασ. Σοφίας, Βασ. Αμαλίας, Μεσογείων, Κηφι¬ 
σίας, Φειδιππίδου, Πατησίων, Σταδίου και Φιλελλήνων του Δήμου 
Αθηναίων, καθώς και τις οδούς Γούναρη και Εθνικής Αντίστασης του 
Δήμου Πειραιώς. 

3. Την ανάγκη διασφάλισης καλυτέρων συνθηκών διεξαγωγής της 
οδικής κυκλοφορίας οχημάτων στην περιοχή της Πρωτεύουσας στα 
πλαίσια εξυπηρέτησης του γενικότερου δημοσίου συμφέροντος κατά τη 
διάρκεια απεργιών ή στάσεων εργασίας των οδηγών των δημόσιων μέ¬ 
σων μαζικής μεταφοράς προσώπων, αποφασίζουμε: 

Εγκρίνουμε την προσωρινή άρση των μέτρων για αποκλειστική κυ¬ 
κλοφορία των μέσων μαζικής μεταφοράς (Μ.Μ.Μ.) στις καθορισμένες 
λωρίδες των οδών που αναφέρονται στην παράγρ. 2 του πιό πάνω σκε¬ 
πτικού κατά τη διάρκεια των ημερών και ωρών που πραγματοποιούνται 
εκάστοτε απεργίες ή στάσεις εργασίας των οδηγών των δημόσιων μέ¬ 
σων μαζικής μεταφοράς προσώπων (λεωφορεία ή τρόλλεϋ) που κυκλο¬ 
φορούν στις συγκεκριμένες αυτές λωρίδες και επιτρέπουμε κατά το ίδιο 


χρονικό διάστημα τη χρήση των λωρίδων αυτών και από κάθε άλλο 
όχημα ή ορισμένη κατηγορία οχημάτων, του οποίου η κίνηση, στάση ή' 
στάθμευση επιτρέπεται σύμφωνα με τις γενικότερες κυκλοφοριακές ρυθ¬ 
μίσεις που ισχύουν στις υπόψη οδούς. 

Η εφαρμογή της παρούσης θα γίνεται κάθε φορά με σχετική οινακοί- 
νωση της Δ/νσης Τροχαίας Αττικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουλίου 1992 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡ/ΙΑΣ & ΔΗΜ. ΕΡΓΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΧΙΛΛΕΑΣ ΚΑΡΑΜΑΝΛΗΣ ΝΙΚΟΛΑΟΣ ΓΚΕΛΕΣΤΑΘΗΣ 



Αριθ. 27654/2346 (5) 

Χαρακτηρισμός αυτοκινήτων μικτού βάρους μέχρι και 3,5 τόννους ως 
αντιρρυπαντικής τεχνολογίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 84 του Ν. 614/1977 (Α' 167) «Περί κυρώσεως του 
Κ.Ο.Κ.». 

2. Το Ν. 1650/1986 «Για την προστασία του Περιβάλλοντος» (Α' 
160). 

3. Τα άρθρα 37 και 38 του Ν. 1882/1990 (Α' 43) όπως αντικατα- 

στάθηκε από το άρθρο 1 του Ν. 2052/1992 (Α' 94) που αφορά «Μέτρα 
για την περιστολή της φοροδιαφυγής». / 

4. Την ΣΤ 29900/1977 (Β' 1318) απόφαση του Υπουργού Συγκοι¬ 
νωνιών. 

5. Τις οδηγίες 88/76/ΕΟΚ, 88/436/ΕΟΚ, 89/458/ΕΟΚ, 89/ 
491/ΕΟΚ και 91/441/ΕΟΚ. 

6. Το άρθρο 20 του Ν. 1921/1991 (Α' 12) που αφορά «Διαρρυθμί¬ 
σεις στον ενιαίο ειδικό φόρο κατανάλωσης των πετρελαιοειδών προϊό¬ 
ντων και άλλες διατάξεις», αποφασίζουμε: 

Άρθρο 1 

Πιστοποίηση αυτοκινήτων αντιρρυπαντικής τεχνολογίας 

1. Η πιστοποίηση ότι ένα αυτοκίνητο μικτού βάρους μέχρι 3,5 τόν¬ 
νους είναι αντιρρυπαντικής τεχνολογίας σύμφωνα με τις διατάξεις του 
Ν. 1882/1990 (Α' 43), όπως,αντικαταστάθηκαν με τις αντίστοιχες 
του Ν. 2052/1992 (Α' 94) γίνεται από την αρμόδια για τον εκτελωνι- 
σμό του αυτοκινήτου Τελωνειακή Αρχή του Υπουργείου Οικονομικών 
και αναγράφεται στο εκδιδόμενο από αυτή Πιστοποιητικό Τελωνι¬ 
σμού. 

Η κατά την προηγούμενη παράγραφο πιστοποίηση γίνεται αφού δια¬ 
πιστωθεί από την Τελωνειακή αρχή ότι για το συγκεκριμένο αυτοκίνητο 
συντρέχουν οι παρακάτω προϋποθέσεις: 

I) Έχει εκδοθεί από τις αρμόδιες Υπηρεσίες του Υπουργείου Μεταφο¬ 
ρών και Επικοινωνιών. 

ΙΑ) Έγκριση τύπου της Διεύθυνσης Τεχνικής Οχημάτων του Υπουρ¬ 
γείου Μεταφορών και Επικοινωνιών για αυτοκίνητα με μειωμένες εκ¬ 
πομπές ρύπων η οποία, για οχήματα τα οποία θα εκτελωνισθούν και τα¬ 
ξινομηθούν μέχρι την 31.12.1992, θα έχει την ένδειξη: 

αΐ) «Έγκριση τύπου επιβατηγού αυτοκινήτου του οποίου οι εκπο¬ 
μπές καυσαερίων πληρούν τα όρια του άρθρου 37 του Ν. 1882/1990», 

ή 

α2) «Έγκριση τύπου ..... αυτοκινήτου του οποίου οι εκπομπές καυ¬ 
σαερίων πληρούν τα όρια της ΚΥΑ. 27654/2346/92». 

Τα αυτοκίνητα οχήματα των οποίων οι εγκρίσεις τύπου φέρουν τον 
τίτλο των εδαφίων (αΐ) και (α2) και την ένδειξη:, 

ΠΡΟΣΟΧΗ: «Αυτοκίνητα των οποίων οι εκπομπές ρύπων πληρούν 
τους όρους της οδηγίας 91/441/ΕΟΚ», μπορούν να εκτελωνίζονται 
και να ταξινομούνται χωρίς κανένα χρονικό περιορισμό. 

ή 

ΙΒ) Βεβαίωση καυσαερίων της Διεύθυνσης Τεχνικής Οχημάτων του 
Υπουργείου Μεταφορών και Επικοινωνικών που θα έχει τον τίτλο: 

«Βεβαίωση Καυσαερίων αυτοκινήτου του οποίου οι εκπομπές καυσα- ■ 
ερίων πληρούν τα όριά της ΚΥΑ 27654/2346/92», ή 

ΙΓ) Πιστοποιητικό Καυσαερίων της Διεύθυνσης ΤΕΟ του Υπουργείου 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


^Μεταφορών και Επικοινωνιών. Το πιστοποιητικό αυτό μέχρι την εναρ- 
Γ ΐϊόνισή της Ελληνικής Νομοθεσίας με την Οδηγία 91/441/ΕΟΚ, θα 
'■*καλύπτει αυτοκίνητα που θα ταξινομηθούν μέχρι την 31.12.1992 και 
,_θα,φέρει την ένδειξη: 

■ν^ίαΤ) - «Πιστοποιητικό καυσαερίων επιβατηγού αυτοκινήτου του οποίου 
όΓέκπόμπές καυσαερίων πληρούν τα όρια του άρθρου 37 του Ν. 1882/ 
1990»ν·: 

α2) «Πιστοποιητικό καυσαερίων.. αυτοκινήτου του οποίου οι 

εκπομπές καυσαερίων πληρούν τα όρια της ΚΤΑ 27654/2346/ 
92». 

Μετά την εναρμόνιση της υπόψη οδηγίας ΕΟΚ, και οπωσδήποτε όχι 
αργότερα από την 1.1.1993, εφόσον υπάρχει η δυνατότητα έκδοσης πι¬ 
στοποιητικού με την οδηγία 91/441/ΕΟΚ, τούτο θα έχει την ένδειξη: 

«Πιστοποιητικό καυσαερίων.αυτοκινήτου του οποίου οι εκπο¬ 

μπές καυσαερίων πληρούν τα όρια της ΚΥΑ 27654/2346/92», και 
υπότιτλο: 

Όι δοκιμές έγιναν σύμφωνα με τις προδιαγραφές της Οδηγίας 91/ 
441/ΕΟΚ. 

Τα αυτοκίνητα που θα είναι εφοδιασμένα με το τελευταίο πιστοποιη¬ 
τικό μπορούν να εκτελωνίζονται και να ταξινομούνται χωρίς χρονικό πε¬ 
ριορισμό. 

II) Πληροί και όλες τις λοιπές προϋποθέσεις που καθορίζονται από το 
άρθρο 37 του Ν. 1882/1990 όπως αντικαταστάθηκε με το άρθρο 1 
του Ν. 2052/1992 για τα αυτοκίνητα αντιρρυπαντικής τεχνολογίας 
(καινουργές κατά τον τελωνισμό κ.λπ.). 

3. Για την έκδοση των εγκρίσεων τύπου των εδαφίων ΙΑαΙ και ΙΑα2 
θα πρέπει ο ενδιαφερόμενος να υποβάλει, στη Διεύθυνση Τεχνικής Οχη¬ 
μάτων του Υπουργείου Μεταφορών και Επικοινωνιών, αντίγραφο «Δελ¬ 
τίου Έγκρισής Ε0Κ όσον αφορά τις εκπομπές ρύπων, σύμφωνα με τις 
Οδηγίες 88/76/ΕΟΚ ή 88/436/ΕΟΚ ή 89/458/ΕΟΚ 89/491/ 
ΕΟΚ ή 91/441/ΕΟΚ μέχρι 31.12.1992, και για πετρελαιοκίνητα, 
υποχρεωτικά με την Οδηγία 91/441/ΕΟΚ». 

Από την ημερομηνία δημοσίευσης της Υπουργικής Απόφασης με την 
οποία θα εναρμονίζεται η Οδηγία 91/441/ΕΟΚ και το αργότερο από 
την 1.1.1993 θα υποβάλλεται «Δελτίο Έγκρισης ΕΟΚ όσον αφορά τις 
εκπομπές ρύπων, σύμφωνα με την Οδηγία 91/441/ΕΟΚ». 

Τα επιτρεπόμενα όρια των εκπεμπομένων ρύπων για βενζινοκίνητα 
και πετρελαιοκίνητα αυτοκίνητα είναι: 

Α) Κινητήρες με κυλίνδρισμά μεγαλύτερο των 2000 οπι 3 . 

€0 : 25 §τ/1β8ΐ, ΝΟχ + Η€ : 6,5 §τ/ΐβ8ΐ, ΝΟχ : 3.5 §τ/ΐβ8ΐ. 

Κινητήρες με κυλίνδρισμά μικρότερο των 1400 οπι 3 . 

00 : 19 §γ/ 1681, ΝΟχ + ΗΟ : 5 βτ/ΐββΐ. 

Κινητήρες με κυλίνδρισμά 1400 οπι 3 και άνω μέχρι 2000 οπι 3 . 

00 : 30 §γ/ΐβ8ΐ, ΝΟχ + ΗΟ : 8 §τ/ΐβ8ΐ, ? 

Β) 00 : 2,72 £τ/Κπι, ΝΟχ + ΗΟ : 0,97 ^τ/Κπι ή 

Γ) 00 : 2,11 §τ/Κιπ, Η0 : 0,25 ^τ/Κπι ΝΟχ : 0,62 §γ/Κγπ. 

Όπως προβλέπεται στην παρ. 8.3 του παραρτήματος I της οδηγίας 
88/76/ΕΟΚ. 

Για πετρελαιοκίνητα αυτοκίνητα τα όρια είναι: 

00 : 2,72 §γ/Κγπ, ΝΟχ + ΗΟ : 0,97 £γ/Κπι και μάζα ρυπογόνων 
σωματιδίών 0,14 §γ/Κπι. 

Εφόσον από την ξένη έγκριση τύπου κυκλοφορίας στη χώρα κατα¬ 
σκευής του οχήματος ή σε χώρα μέλος της ΕΟΚ προκύπτει ότι το 
όχημα κατασκευάζεται με και χωρίς αντιρρυπαντική διάταξη, ο ενδια¬ 
φερόμενος εισαγωγέας" υποβάλλει και επικυρωμένη βεβαίωση του εργο¬ 
στασίου κατασκευής στην οποία δηλώνονται τα διακριτικά στοιχεία που 
υπάρχουν στα στοιχεία αναγνώρισης του οχήματος καθώς και στα συνο¬ 
δευτικά έγγραφα του αυτοκινήτου που εκδίδονται από τον κατασκευα¬ 
στή και από τα οποία προκύπτει αβίαστα ότι είναι εκ κατασκευής εφο¬ 
διασμένο με αντιρρυπαντική διάταξη. 

Αντί της ως ανωτέρω αναφερόμενης βεβαίωσης γίνεται επίσης δεκτή 
η περιγραφόμενη στην 11591/866/1991 (Β’ 215) Κ.Υ.Α. διαδικα¬ 
σία. 

Αντί των προαναφερθέντων δικαιολογητικών μπορεί να υποβληθεί το 
αναφερόμενο πιστοποιητικό καυσαερίων που εκδίδει η Διεύθυνση 
Τ.Ε.Ο. 

Μαζί με τα δικαιολογητικά αυτά που αφορούν τις εκπομπές καυσαε¬ 
ρίων θα πρέπει να υποβληθούν και όλα τα λοιπά δικαιολογητικά που 
απαιτούνται για την έκδοση έγκρισης τύπου αυτοκινήτων που προβλέ- 
πονται από την αριθμ. ΣΤ 29900/1977 (Β’ 1318) απόφαση του 
Υπουργού Συγκοινωνιών, όπως αυτή ισχύει κάθε φορά. 

4. Η έκδοση του πιστοποιητικού καυσαερίων γίνεται από τη Διεύ¬ 


θυνση ΤΕΟ του Υπουργείου Μεταφορών και Επικοινωνιών ύστερα από 
έλεγχο ενός αντιπροσωπευτικού αυτοκινήτου του συγκεκριμένου τύπου 
σε ΚΤΕΟ που διαθέτει την αναγκαία για τη διενέργεια των ελέγχων αυ¬ 
τών υποδομή. 

5. Για την έκδοση «Βεβαίωσης καυσαερίων αυτοκινήτου του οποίου 
οι εκπομπές καυσαερίων πληρούν τα όρια της ΚΥΑ 27654/2346/ 
92», θα πρέπει ο ενδιαφερόμενος εισαγωγέας να υποβάλει στη Διεύ¬ 
θυνση Τεχνικής Οχημάτων του Υπουργείου Μεταφορών και Επικοινω¬ 
νιών, αντίγραφο «Δελτίου Έγκρισης ΕΟΚ, όσον αφορά τις εκπομπές 
καυσαερίων, σύμφωνα με τις Οδηγίες 88/76/ΕΟΚ, 88/436/ΕΟΚ, 
89/458/ΕΟΚ, 89/491/ΕΟΚ και 91/441/ΕΟΚ, ακολουθώντας 
τους ίδιους χρονικούς περιορισμούς και τα ίδια όρια που αναφέρονται 
στην παράγραφο 3 του παρόντος άρθρου, καθώς και τη βεβαίωση του 
εργοστασίου κατασκευής που αναφέρεται στην ίδια παράγραφο, εφόσον 
απαιτείται. 

Άρθρο 2 

Επιβατηγά αυτοκίνητα Δημόσιας Χρήσης (Ε.Δ.Χ.) 

1. Για να ταξινομηθεί ένα πετρελαιοκίνητο αυτοκίνητο σαν Ε.Δ.Χ. με 
έδρα την περιοχή Αθηνών - Πειραιώς και* Περιχώρων, πρέπει να έχει 
χαρακτηριστεί ως αντιρρυπαντικής τεχνολογίας, σύμφωνα με τις διατά¬ 
ξεις του άρθρου 37 του Ν. 1882/1990 (Α’ 43), όπως αυτές αντικατα- 
στάθηκαν με τις διατάξεις του Ν. 2052/1992 (Α' 94) και να πληρού- 
νται και όλες οι άλλες προϋποθέσεις που προβλέπονται για τα ΕΔΧ αυ¬ 
τοκίνητα από τις ισχύουσες διατάξεις. 

2. Τα επιβατηγά Δημόσιας Χρήσης (ΕΔΧ) αυτοκίνητα αντιρρυπαντι- 
κής τεχνολογίας, που έχουν έδρα διοικητική μονάδα στην οποία επιτρέ¬ 
πεται η χρήση υγραερίου, μπορούν να χρησιμοποιούν ως καύσιμο και 
υγραέριο με τις πιο κάτω προϋποθέσεις: 

α) Οι εκπομπές καυσαερίων με χρήση υγραερίου να είναι ίσες ή μι¬ 
κρότερες από τα όρια που ορίζονται με την παρούσα. 

β) Η διασκευή του κινητήρα για την τοποθέτηση συσκευής υγραερίου 
πρέπει να γίνεται σύμφωνα με το Π.Δ. 219/1981 όπως αυτό κάθε 
φορά ισχύει. 

γ) Δεν υφίσταται σχετική απαγόρευση από τον κατασκευαστή του 
οχήματος. 

Για την έκδοση ή ανανέωση της άδειας κυκλοφορίας λόγω προσθή¬ 
κης της συσκευής υγραερίου (ΕΡΟ) ως εναλλακτικού καυσίμου υποβάλ¬ 
λεται στην αρμόδια Περιφερειακή Υπηρεσία επιπλέον των λοιπών απαι- 
τουμένων δικαιολογητικών και το εξής: 

α) Πιστοποιητικό του εργοστασίου κατασκευής του οχήματος ή της 
συσκευής υγραερίου από το οποίο να προκύπτει ότι με τη χρήση υγραε¬ 
ρίου (ΕΡΟ), η περιεκτικότητα των καυσαερίων του υπόψη τύπου οχή¬ 
ματος με το συγκεκριμένο τύπο κινητήρα, σε ουσίες που ρυπαίνουν την 
ατμόσφαιρα, είναι μικρότερες ή ίσες από εκείνες που δίδονται με την πα¬ 
ρούσα. 

Το ανωτέρω πιστοποιητικό μπορεί να εκδίδεται εναλλακτικά από τη 
Διεύθυνση ΤΕΟ του Υπουργείου Μεταφορών και Επικοινωνιών. 

Μαζί με το προηγούμενο δικαιολογητικά θα υποβάλεται από τον εν¬ 
διαφερόμενο και βεβαίωση του εργοστασίου κατασκευής του οχήματος 
ή του εργοστασίου κατασκευής της συσκευής υγραερίου από την οποία 
θα προκύπτουν τα εξής: 

α) Είναι επιτρεπτή η διασκευή του συγκεκριμένου τύπου κινητήρα και 
η τοποθέτηση συσκευής χρησιμοποίησης σαν καυσίμου το υγραέριο στο 
συγκεκριμένο τύπο οχήματος. 

β) Θα αναγράφεται η τεχνική περιγραφή της συσκευής του υγραερίου 
και της εγκατάστασής της και θα καθορίζονται, οι τύποι της συσκευής 
που είναι δυνατόν να χρησιμοποιηθούν στο συγκεκριμένο (ή τους συγκε¬ 
κριμένους) τύπο (ή τύπους) οχημάτων. 

Επίσης, στην περίπτωση που το όχημα είναι εφοδιασμένο με ρυθμιζό- 
μενο καταλύτη θα πρέπει να επιβεβαιώνεται η δυνατότητα λειτουργίας 
της συσκευής υγραερίου σε συνδυασμό με τον αισθητή οξυγόνου (λ- 
86Π80 γ). 

Τα πιστοποιητικά αυτά θα πρέπει να είναι αρμοδίως επικυρωμένα 
και μεταφρασμένα στην ελληνική γλώσσα. 

Άρθρο 3 

Για την ταξινόμηση αυτοκινήτων αντιρρυπαντικής τεχνολογίας από 
τις περιφερειακές Υπηρεσίες του ΥΜΕ, πρέπει μαζί με τα λοιπά προβλε- 
πόμενα δικαιολογητικά να υποβληθεί και Πιστοποιητικό Συμμόρφωσης 
του οχήματος. 

Με την παρούσα καταργείται η Υπουργική Απόφαση 13698/927/ 

1990 (Β' 218) όπως αυτή ισχύει σήμερα. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα τής Κυβερνήσεως. 
Αθήνα, 20 Ιουλίου 1992 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΟΡ/ΑΣ & ΔΗΜ. ΕΡΓΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΧΙΛΛΕΑΣ ΚΑΡΑΜΑΝΛΗΣ ΝΙΚ. ΑΝ. ΓΚΕΛΕΣΤΑΘΗΣ 
-♦- 

Αριθ. ΕΣ. 77696 (6) 

Κατάρτιση - ψήφιση Οργανισμού Εσωτερικής Υπηρεσίας της Κοινότη¬ 
τας Λημεριού Ν. Ευρυτανίας. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
Κώδικα καταστάσεως προσωπικού ΟΤΑ» όπως αντικαταστάθηκαν με 
τις όμοιες του άρθρου 26 του Ν. 1832/89 «τροποποίηση και συμπλή¬ 
ρωση της νομοθεσίας για την Τοπική Αυτ/ση την Αποκέντρωση και άλ¬ 
λες διατάξεις». 

2. Την αριθμ. 6-31/1992 απόφαση του Κοινοτικού Συμβουλίου Λη¬ 
μεριού, με την οποία καταρτίστηκε και ψηφίστηκε ο Οργανισμός Εσωτε¬ 
ρικής Υπηρεσίας της Κοινότητας αυτής. 

3. Την αριθ. 6-17/27.7.92 σύμφωνη γνωμοδότηση του Υπηρεσια¬ 
κού Συμβουλίου των ΟΤΑ του άρθρου 14 του Ν. 1586/86. 

4. Την οικονομική κατάσταση της Κοινότητας Λημεριού και τις σε 
προσωπικό ανάγκες αυτής, αποφασίζουμε: 

Εγκρίνουμε τον οργανισμό Εσωτερικής Υπηρεσίας της Κοινότητας 
Λημεριού, όπως καταρτίστηκε και ψηφίστηκε με την αριθ. 6-31/1992 
απόφαση του Κοινοτικού Συμβουλίου της οικείας Κοινότητας, ώστε αυ¬ 
τός να περιλαμβάνει τις παρακάτω Υπηρεσίες και θέσεις υπαλλήλων 
κατά κατηγορία και κλάδο: 

ΔΙΟΙΚΗΤΙΚΗ ΥΠΗΡΕΣΙΑ 

1. Κατηγορία - Κλάδος ΔΕΙ Διοικητικού: 

Θέσεις: Μία’ (1) με βαθμούς Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρπενήσι, 29 Ιουλίου 1992 

Ο Νομάρχης 
ΧΡΗΣΤΟΣ ΡΑΠΤΗΣ 

- 4 - 

Αριθ. ΕΣ. 7037 (7) 

Υπαγωγή του προσωπικού της κοινότητας Δάφνης Ν. Ευρυτανίας στις 
δ/ξεις του Ν. 1188/81. 

Ο ΝΟΜΑΡΧΗΣ ΕΥΡΥΤΑΝΙΑΣ 

Με.την ΕΣ. 7037/13.7.1992 απόφαση του Νομάρχη Ευρυτανίας 
που εκδόθηκε σύμφωνα με τις διατάξεις του άρθρου 3 του Ν. 1188/81 
και του άρθρου 30 του Π.Δ. 37α/87, μετά από σύμφωνη γνώμη του 
Κοινοτικού Συμβουλίου Δάφνης (αριθ: 8-45/1992) και σύμφωνη γνω¬ 


μοδότηση του Υπηρεσιακού Συμβουλίου των ΟΤΑ του άρθρου 14 του 
Ν. 1586/86 (αριθ. 4-14/1992) έχει υπαχθεί το μόνιμο προσωπικό 
της Κοινότητας Δάφνης στις διατάξεις του Α’ μέρους του Ν. 1188/81. 

Καρπενήσι, 13 Ιουλίου 1992 

Ο Νομάρχης κ.α.α. 

Ο Δ/ντής 
ΠΑΝ. ΤΣΙΩΝΗΣ 

-- ♦ -- 

Αριθ. ΕΣ. 7038 (8) 

Υπαγωγή του προσωπικού της κοινότητας Νοστίμου Ν. Ευρυτανίας 
στις δ/ξεις του Ν. 1188/81. 

Ο ΝΟΜΑΡΧΗΣ ΕΥΡΥΤΑΝΙΑΣ 

Με την ΕΣ 7038/13.7.1992 απόφαση του Νομάρχη Ευρυτανίας 
που εκδόθηκε σύμφωνα με τις διατάξεις του άρθρου 3 του Ν. 1188/81 
και του άρθρου 30 του Π.Δ. 37α/87, μετά από σύμφωνη γνώμη του 
Κοινοτικού Συμβουλίου Νοστίμου (αριθ. 7-33/1992) και σύμφωνη 
γνωμοδότηση του Υπηρεσιακού Συμβουλίου των ΟΤΑ του άρθρου 14 
του Ν. 1586/86 (αριθ. 4-12/1992) έχει υπαχθεί το μόνιμο προσω¬ 
πικό της Κοινότητας Νοστίμου στις διατάξεις του Α' μέρους του Ν. 
1188/81. 

Καρπενήσι, 13 Ιουλίου 1992 

Ο Νομάρχης κ.α.α. 

Ο Δ/ντής 
ΠΑΝ. ΤΣΙΩΝΗΣ 

- ♦ - 

Αριθ. ΕΚ. 225 (9) 

Έγκριση παράτασης ομολογιακού δανείου ΔΕΗ 1982. 
(Απόφαση της 115ης/14.7.1992 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Την απόφαση της με αριθμ. πρωτ. 424/19.7.1982 (Συνεδρίαση 
94/19.7.82) με την οποία παρέχει την άδεια στη ΔΕΗ για έκδοση ομο¬ 
λογιακού δανείου σε μη δημόσια εγγραφή με ετήσιους ανώνυμους ομο¬ 
λογιακούς τίτλους μέχρι συνολικού ποσού 10 δισ. δρχ. και ειδικότερα 
της παρ. 1.3. και 11,4 αυτής. 

2. Την με αριθμ. πρωτ. 14334/262/21.4.92 αίτηση της ΔΕΗ για 
παράταση του ομολογιακού δανείου.'· 

3. Την με αριθ. Πρωτ. 1521 ΔΕΚΟ/30.6.92 έγγραφη απάντηση 
της Δ/νσης Επιχειρησιακού Σχεδιασμού ΔΕΚΟ/ΥΠΕΘΟ. 

4. Την προφορική Εισήγηση της Αγγελ. Πετρουλάκη, αποφασί- 
ζει: 

Εγκρίνει την παράταση, για πέντε επιπλέον έτη, του Ομολογιακού 
δανείου της ΔΕΗ 1982 εκ ποσού δρχ. 3.050 εκατ. λήξεως 30.7.92. 

Η παρούσα να δημοσιευθεί στην Εφημερίδα, της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιοτρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤΘΗ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52:4-8.141 

* Τμήμα πληροφόρησης: Για τα δημοσιεύματα των ΦΕΚ Καποδιοτρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60: Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για το Τεύχος Α' 

Δρχ. 

13.000 

Δρχ. 

650 

β) 

» » » Β' 

» 

23.000 

» 

1.150 

Υ) 

» » » Γ' 

» 

7.000 

» 

350 

δ) 

» » » Δ' 

» 

22.000 

» 

1.100 

ε) 

» » » Αναπτυξιακών Πράξεων 

» 

15.000 

» 

750 

στ) 

» » » Ν.Π.Δ.Δ. 

» 

7.000 

» 

350 

ζ) 

» » » ΠΑΡΑΡΤΗΜΑ 

» 

4.000 

» 

200 

η) 

» » » Δελτ. Εμπ.& Βιομ. Ιδ. 

» 

7.000 

» 

350 

θ) 

» » » Αν. Ειδικού Δικαστηρίου 

» 

2.000 

» 

100 

ι) 

» » » Α.Ε. & Ε.Π.Ε. 

» 

50.000 

» 

2.500 

ια) 

Για όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















